ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2021 թվականի \_\_\_\_\_\_\_\_\_\_ \_\_\_\_-ի

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ԱՊՐԻԼԻ 19-Ի N 198-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ

N \_\_\_\_\_\_\_-Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը՝ Արցախի Հանրապետության կառավարությունը որոշում է.

1. Լեռնային Ղարաբաղի Հանրապետության կառավարության 2013 թվականի ապրիլի 19-ի «Պրոթեզաօրթոպեդիկ պարագաների, վերականգնման տեխնիկական և այլ օժանդակ միջոցների տրամադրման կարգը, պրոթեզաօրթոպեդիկ պարագաների, վերականգնման տեխնիկական և այլ օժանդակ միջոցների օգտագործման ժամկետները հաստատելու և Լեռնային Ղարաբաղի Հանրապետության կառավարության 2008 թվականի ապրիլի 15-ի N 287 որոշումն ուժը կորցրած ճանաչելու մասին» N 198-Ն որոշմամբ հաստատված N 1 հավելվածում կատարել հետևյալ փոփոխությունները և լրացումը.

1) 4-րդ կետում «տարիքային կենսաթոշակառուներին» բառերը փոխարինել «63 տարին լրացած անձանց» բառերով.

2) 5-րդ, 20-րդ կետերում «կենսաթոշակային տարիքը» բառերը փոխարինել «63 տարին» բառերով.

3) 6-րդ կետում «Արցախի Հանրապետության աշխատանքի, սոցիալական հարցերի և վերաբնակեցման» բառերը փոխարինել «Արցախի Հանրապետության աշխատանքի, սոցիալական և միգրացիայի հարցերի» բառերով, իսկ «աշխատակազմի սոցիալական ծառայության տարածքային գործակալությունները (այսուհետ՝ գործակալություն)» բառերը՝ ««Միասնական սոցիալական ծառայություն» գործակալության (այսուհետ՝ գործակալություն) տարածքային բաժինները (այսուհետ՝ տարածքային բաժին)» բառերով.

4) լրացնել հետևյալ բովանդակությամբ 6.1-ին կետ.

«6.1. Նախարարության կողմից սայլակները կարող են տրամադրվել «Քերոլայն Քոքսի անվան վերականգնողական կենտրոն» պետական ոչ առևտրային կազմակերպությունը՝ անձի առողջական վիճակից ելնելով սայլակի ձևի և չափի ընտրության համար նրան մասնագիտական օգնություն ցուցաբերելու նպատակով:».

5) 7-րդ կետում «բժշկասոցիալական փորձաքննության կենտրոնը (այսուհետ՝ կենտրոն), իսկ տարիքային կենսաթոշակի իրավունք տվող տարիքը» բառերը փոխարինել «աշխատակազմի բժշկասոցիալական փորձաքննության գործակալությունը (այսուհետ՝ ԲՍՓ գործակալություն), իսկ 63 տարին» բառերով.

6) 10-րդ կետում «կենտրոնը» բառը փոխարինել «ԲՍՓ գործակալությունը» բառերով.

7) 18-րդ կետում «տարիքային կենսաթոշակի իրավունք տվող տարիքը» բառերը փոխարինել «63 տարին» բառերով.

8) 18.1-ին կետում «Արցախի Հանրապետության աշխատանքի, սոցիալական հարցերի և վերաբնակեցման» բառերը փոխարինել «Արցախի Հանրապետության աշխատանքի, սոցիալական և միգրացիայի հարցերի» բառերով.

9) 20-րդ կետում «բժշկասոցիալական փորձաքննության հանձնաժողովի» բառերը փոխարինել «ԲՍՓ գործակալության» բառերով.

10) 21-րդ, 26-րդ, 28-րդ կետերում «գործակալություն» բառը և նրա համապատասխան հոլովաձևերը փոխարինել «տարածքային բաժին» բառերով և նրանց համապատասխան հոլովաձևերով.

11) 21-րդ կետում «հաշմանդամության վկայական» բառերը փոխարինել «բժշկասոցիալական փորձաքննական որոշման մասին տեղեկանքը» բառերով.

12) 28-րդ կետում «Կենտրոնը» բառը փոխարինել «ԲՍՓ գործակալությունը» բառերով:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից, իսկ սույն որոշման 1-ին կետի 4-րդ ենթակետի գործողությունը տարածվում է 2021 թվականի հուլիսի 1-ից ծագած հարաբերությունների վրա:

«Հաստատում եմ»

ԱՐՑԱԽԻ ՀԱՆՐԱՊԵՏՈՒԹՅԱՆ

ՆԱԽԱԳԱՀ Ա. ՀԱՐՈՒԹՅՈՒՆՅԱՆ

2021 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

ՀԻՄՆԱՎՈՐՈՒՄ

«ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ԱՊՐԻԼԻ 19-Ի N 198-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Կարգավորման ենթակա խնդրի սահմանումը

Նախագծի ընդունումը բխում է անձի առողջական վիճակից ելնելով տրամադրվող սայլակի ձևի և չափի ընտրության համար նրան մասնագիտական օգնություն ցուցաբերելու անհրաժեշտությունից, ինչպես նաև Արցախի Հանրապետության աշխատանքի, սոցիալական և միգրացիայի հարցերի նախարարության (այսուհետ՝ նախարարություն) կառուցվածքում տեղի ունեցած փոփոխություններից:

2. Առկա իրավիճակը

Ներկայումս սայլակները տրամադրվում են նախարարության «Միասնական սոցիալական ծառայություն» գործակալության տարածքային բաժինների կողմից, ինչպես նաև Լեռնային Ղարաբաղի Հանրապետության կառավարության 2013 թվականի ապրիլի 19-ի N 198-Ն որոշումը (այսուհետ՝ որոշում) չի համապատասխանում նախարարության կառուցվածքին:

3. Կարգավորման նպատակները

Նախագծով առաջարկվում է նախարարության կողմից սայլակները տրամադրել «Քերոլայն Քոքսի անվան վերականգնողական կենտրոն» պետական ոչ առևտրային կազմակերպությանը՝ անձի առողջական վիճակից ելնելով սայլակի ձևի և չափի ընտրության համար նրան մասնագիտական օգնություն ցուցաբերելու նպատակով, ինչպես նաև որոշումը համապատասխանեցնել նախարարության կառուցվածքին:

4. Ակնկալվող արդյունքը

Նախագծի ընդունման դեպքում նախարարության կողմից սայլակները կտրամադրվեն «Քերոլայն Քոքսի անվան վերականգնողական կենտրոն» պետական ոչ առևտրային կազմակերպության միջոցով՝ անձի առողջական վիճակից ելնելով սայլակի ձևի և չափի ընտրության համար նրան մասնագիտական օգնություն ցուցաբերելու նպատակով, ինչպես նաև որոշումը կհամապատասխանեցվի նախարարության կառուցվածքին:

 5. Նորմատիվ բնույթի հիմնավորվածությունը

 Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Մ. ԹԱՆԴԻԼՅԱՆ